open-index/open-wikipedia-markdown huggingface dataset:
श्रेया सिंघल

**श्रेया सिंघल** (इ.स. १९९१ - ) या दिल्लीत महाविद्यालयात शिक्षण घेणाऱ्या एक विद्यार्थिनी आहेत. ब्रिस्टल विद्यापीठातून भौतिकशास्त्रातील पदवी घेऊन आल्यानंतर त्या कायद्याचाच अभ्यास करीत आहेत. सिंघल भारतातील माहिती तंत्रज्ञान कायद्याच्या ६६-अ कलमाविरुद्ध याचिका दाखल करणाऱ्यांपैकी पहिल्या होत्या.

## घराणे
श्रेया सिंघल यांंच्या आईचे नाव मनाली सिंग, आणि आजीचे सुजाता भांंडारे. या आजी इंदिरा गांधींच्या मंत्रिमंडळातील कायदेमंत्री हरिभाऊ रामचंद्र गोखले यांच्या धाकटय़ा कन्या व मोदी यांच्या उदयानंतर ओरिसाच्या राज्यपालपदावरून पायउतार झालेल्या मुरलीधर भांडारे यांच्या पत्‍नी असून भारताच्या उच्च न्यायालयातील पहिल्या महिला न्यायाधीश होत. दिल्ली उच्च न्यायालयात न्यायाधीशपदावर असतानाच त्यांचे निधन झाले. त्यांच्या स्मरणार्थ दरवर्षी कायदा या विषयावर 'न्यायमूर्ती सुनंदा भांडारे स्मृति व्याख्यान' आयोजित केले जाते. नवी दिल्लीमधील पंदारा पार्कपासून दिल्ली उच्च न्यायालयाकडे जाणाऱ्या रस्त्याला जस्टिस सुनंदा भांडारे मार्ग असे नाव दिले गेले आहे.

भांडारे दांपत्याला राहुल भांंडारे हा मुलगा व मिताली सिंघल ह्या कन्या आहेत.. राहुल हे आयात होणाऱ्या कोळशाचे भारतातील एक बडे व्यापारी आहेत. मिताली सिंघल या दिल्ली उच्च न्यायालयात व सर्वोच्च न्यायालयात वकिली करतात. 

## श्रेया सिंघल यांनी दिलेला अन्यायाविरुद्धचा लढा
नोव्हेंबर २०१२ मध्ये बाळ ठाकरे यांचे निधन झाले. त्या निमित्ताने मुंबई बंद पुकारण्यात आला होता. असे बंद करण्याने जनतेला तकलीफ होते अशा अर्थाचे एक मत पालघरच्या एका मुलीने, शाहीन धाडाने,  फेसबुकवर व्यक्त केले होते. तिला दुसऱ्या मुलीने, रीनू श्रीनिवासनने, ’लाईक’ केले आणि जणू रानच पेटले. शिवसैनिकांनी या मुलींच्याविरोधात निदर्शने केली. परिणामी पोलिसांनी त्यांना माहिती तंत्रज्ञान कायद्याच्या ६६-अ कलमाखाली २० नोव्हेंबर २०१२ रोजी अटक केली.

दिल्लीत नुकतेच अण्णा हजारे यांचे आंदोलन झाले होते. दिल्लीतील तरुणांच्या मनात अजूनही ती विरोधाची ज्योत तेवत होती. सत्तेचा गैरवापर, निरंकुशत्व प्राप्त करण्यासाठी चाललेली सत्ताधाऱ्यांची धडपड हे सगळे अनुभवत असलेले हे तरुण होते. समाजमाध्यम (मीडिया) हे त्यांच्या हातातील लढय़ाचे हत्यार होते. तेच बोथट करण्याचा हा प्रयत्‍न असल्याचे श्रेयाला जाणवत होते.   

ज्या कलमाद्वारे त्या दोन तरुणींना आणि त्यांच्यासारख्या अनेकांना गजांआड पाठविण्यात येत आहे ते घटनेच्या १४, १९ आणि २१ या कलमांना विसंगत आहे हे श्रेयाच्या लक्षात आले. या देशात कोणी सभ्य भाषेत आपली मते व्यक्त करू शकत नाही का, हा प्रश्न तिला सलत होता. याला विरोध करायलाच हवा, पण कसा? त्या रात्री जेवता जेवता श्रेयाने आपली शंका आईजवळ व्यक्त केली. आईने न्यायालयात जाण्याचा सल्ला दिला आणि श्रेया ही या प्रकरणातील एक जनहित याचिकाकर्ती बनली. आधी काँग्रेस आणि नंतर भाजपच्या सरकारने या कलमाची कसून पाठराखण केली. पण अखेर विजय घटनेचा झाला. सर्वोच्च न्यायालयाने माहिती तंत्रज्ञान कायद्याचे ६६-अ कलम बेकायदेशीर ठवून रद्द केले. (२५-३-२०१५)

## संदर्भ
* श्रेया सिंघल

वर्ग:कायदा
वर्ग:इ.स. १९९४ मधील जन्म
गाब्रिएला मिस्त्राल

**गाब्रिएला मिस्त्राल** (Gabriela Mistral) हे **ल्युसिला गोदोय अल्कायागा** (स्पॅनिश: Lucila Godoy Alcayaga; ७ एप्रिल, १८८९:व्हिकुन्या, चिले - १० जानेवारी, १९५७:हेम्पस्टेड, न्यू यॉर्क, अमेरिका) या चिलेच्या शिक्षिका, कवयित्री व मुत्सदीचे टोपणनाव होते. मिस्त्रालला १९४५ सालचे साहित्यातील नोबेल पारितोषिक मिळाले होते. हा पुरस्कार मिळवणारी ती पहिलीच लॅटिन अमेरिकन व्यक्ती व आजवरची एकमेव लॅटिन अमेरिकन महिला आहे.

जगभर शिक्षणाचा व महिला हक्कांचा प्रसार करणाऱ्या मिस्त्रालने अनेक देशांमध्ये निवास केला व भेटी दिल्या. प्रसिद्ध चिलीयन कवी पाब्लो नेरुदा हा मिस्त्रालचा विद्यार्थी होता.

## बाह्य दुवे 
* व्यक्तिचित्र 

वर्ग:स्पॅनिश कवी
वर्ग:इ.स. १८८९ मधील जन्म
वर्ग:इ.स. १९५७ मधील मृत्यू
वर्ग:चिलेच्या व्यक्ती
वर्ग:साहित्यातील नोबेल पारितोषिकविजेते
वर्ग:स्त्री चरित्रलेख
मोईन अली

**मोईन मुनीर अली** (१८ जून, इ.स. १९८७:बर्मिंगहॅम, वेस्ट मिडलंड्स, इंग्लंड - ) हा कडून आंतरराष्ट्रीय क्रिकेट खेळणारा खेळाडू आहे.

हा इंग्लंडमध्ये वॉरविकशायर, वूस्टरशायर, दक्षिण आफ्रिकेत माटाबेलेलँड टस्कर्स, बांगलादेशमध्ये दुरोंतो राजशाही, आयपीएलमध्ये रॉयल चँलेंजर्स बँगलोर आणि पाकिस्तानमध्ये मुल्तान सुल्तान्सकडून अंतर्देशीय क्रिकेट खेळला आहे.

वर्ग:इंग्लंडचे क्रिकेट खेळाडू
वर्ग:इ.स. १९८७ मधील जन्म
वर्ग:पुरुष चरित्रलेख
आंबेवंगन

**आंबेवंगन** अकोला तालुक्याच्या पश्चिम भागातील गाव आहे. हे गाव कळसुबाईचे शिखराच्या डोंगररांगेत आहे. गावाचे शिवारात आंबेची झाडे जास्त असले कारणाने गावाचे नाव आंबेवंगन पडले आहे.

वर्ग:अहिल्यानगर जिल्ह्यातील गावे
वर्ग:अकोले तालुक्यातील गावे
हॅगले ओव्हल

**हॅगले ओव्हल** हे न्यू झीलँडच्या क्राइस्टचर्च शहरातील क्रिकेट मैदान आहे. २०१५ सालच्या क्रिकेट विश्वचषक स्पर्धेतील काही सामने येथे खेळण्यात आले.

## संदर्भ आणि नोंदी 
वर्ग:क्राइस्टचर्च
वर्ग:न्यू झीलंडमधील क्रिकेट मैदाने
टिटवी (अकोले)

अहमदनगर जिल्ह्यातील तालुक्याचे मुख्यालय असलेल्या अकोले गावाच्या पश्चिमेस ४८ किलोमीटर अंतरावर **टिटवी** हे एक गाव आहे. या गावाच्या पूर्वेस शेलविरेगाव, पश्चिमेस कोदनीगाव, उत्तरेस लाडगाव व दक्षिणेस मालेगाव आहे. टिटवी गावच्या तीनही बाजूंनी ओढे असून दक्षिणेस प्रवरा नदी आहे.

वर्ग:अहिल्यानगर जिल्ह्यातील गावे
टिटवी नदी

**टिटवी** ही बुलढाणा जिल्ह्यात लोणार तालुक्यातील एक नदी आहे.

वर्ग:बुलढाणा जिल्ह्यातील नद्या
वेलिंग्टन स्थानिक स्टेडियम

**वेस्टपॅक मैदान** हे न्यू झीलँडच्या वेलिंग्टन शहरातील क्रिकेट मैदान आहे. २०१५ सालच्या क्रिकेट विश्वचषक स्पर्धेतील काही सामने येथे खेळले गेले.

वेलिंग्टन रेल्वे स्थानकापासून जवळ असलेले मैदान फ्लेचर कन्स्ट्रक्शन या कंपनीने १९९९मध्ये बांधले.

## संदर्भ आणि नोंदी
वर्ग:वेलिंग्टन
वर्ग:न्यू झीलंडमधील क्रिकेट मैदाने
मानुका ओव्हल

**मानुका ओव्हल** तथा **स्टारट्रॅक ओव्हल कॅनबेरा** हे ऑस्ट्रेलियाच्या कॅनबेरा शहरातील क्रिकेटचे मैदान आहे.

वर्ग:ऑस्ट्रेलियातील क्रिकेट मैदाने
वर्ग:कॅनबेरा
जेसन होल्डर

**जेसन ओमर होल्डर** (५ नोव्हेंबर, इ.स. १९९१:ब्रिजटाउन, बार्बाडोस - ) हा कडून आंतरराष्ट्रीय क्रिकेट खेळणारा खेळाडू आहे.

वर्ग:वेस्ट इंडीजचे क्रिकेट खेळाडू
वर्ग:इ.स. १९८९ मधील जन्म
वर्ग:पुरुष चरित्रलेख
वर्ग:वेस्ट इंडीजचे क्रिकेट संघनायक
वर्ग:वेस्ट इंडीजचे एकदिवसीय क्रिकेट खेळाडू
वर्ग:वेस्ट इंडीजचे टी२० क्रिकेट खेळाडू
वर्ग:वेस्ट इंडीजचे कसोटी क्रिकेट खेळाडू
राज्यराणी एक्सप्रेस

[300 px|इवलेसे|[दादर रेल्वे स्थानक|दादर - सावंतवाडी राज्यराणी एक्सप्रेस]]
**राज्यराणी एक्सप्रेस** ही भारत देशामधील भारतीय रेल्वेद्वारे चालवली जाणारी एक विशेष प्रवासी रेल्वे सेवा आहे. केंद्रीय रेल्वेमंत्री ममता बॅनर्जी ह्यांनी २०११ सालच्या रेल्वे अर्थसंकल्पामध्ये ह्या गाड्यांची घोषणा केली होती. राज्यराणी गाड्या अनेक राज्यांमधील महत्त्वाच्या सांस्कृतिक, पर्यटन अथवा व्यापारी दृष्ट्या महत्त्वाच्या शहरांना राज्याच्या राजधानीसोबत जोडतात. ह्या रेल्वेगाड्यांना कूच बिहारची युवराज्ञी व जयपूरची महाराणी गायत्री देवी ह्यांचे नाव देण्यात आले आहे. ह्याच गाड्यांसोबत रविंद्रनाथ टागोर ह्यांचे नाव दिल्या गेलेल्या कवी गुरू एक्सप्रेस व स्वामी विवेकानंदांचे नाव देण्यात आलेल्या विवेक एक्सप्रेस ह्या रेल्वेगाड्या देखील चालू करण्यात आल्या.

## मार्ग
सध्या एकूण १० राज्यराणी एक्सप्रेस मार्ग कार्यरत आहेत. 

## संदर्भ
वर्ग:भारतातील नामांकित रेल्वेगाड्या
वर्ग:राज्यराणी एक्सप्रेस
मेम्फिस आंतरराष्ट्रीय विमानतळ

[250 px|इवलेसे|येथे उतरणारे [डेल्टा एरलाइन्सचे एअरबस ए३२० विमान]]

**मेम्फिस आंतरराष्ट्रीय विमानतळ**  हा अमेरिका देशाच्या टेनेसी राज्यातील मेम्फिस ह्या शहरामधील प्रमुख विमानतळ आहे. मेम्फिस येथे फेडेक्स ह्या कंपनीच्या फेडेक्स एक्सप्रेस ह्या मालवाहू विमान वाहतूक कंपनीचा सर्वात मोठा वाहतूकतळ आहे. ह्या कारणास्तव हाँग काँग विमानतळाखालोखाल मेम्फिस विमानतळ मालवाहतूकीच्या दृष्टीने जगातील दुसऱ्या क्रमांकाचा विमानतळ आहे. परंतु प्रवासी वाहतूकीच्या बाबतीत मेम्फिस विमानतळावरील प्रवाशांची संख्या २०१३ ते २०१४ ह्या काळादरम्यान २२ टक्क्यांनी घटली. एकेकाळी डेल्टा एरलाइन्सचा हब असलेल्या मेम्फिस विमानतळावर सध्या रोज ८३ प्रवासी विमाने थांबतात.

## संदर्भ 
## बाह्य दुवे 
* अधिकृत संकेतस्थळ

वर्ग:अमेरिकेतील आंतरराष्ट्रीय विमानतळ
विमानतळ
मलकापूर (शाहूवाडी)

**मलकापूर** हे महाराष्ट्रातल्या कोल्हापूर जिल्ह्यातल्या शाहुवाडी तालुक्यातील एक नगर आहे. रत्‍नागिरीकडून कोल्हापूरकडे जातानाचे एक महत्त्वाचे ठिकाण आहे. 

## इतिहास 
मलकापूर हे पूर्वीपासूनच एक मुख्य ठिकाण होते. हे नगर कोल्हापूर राज्यातील विशाळगड जहागिरीमध्ये होते. विशाळगडचे जहागीरीदार हे मलकापूर येथे राहत असत. मलकापूर येथे शाळी नदीच्या काठावर जहागिरदारांचा राजवाडा आहे. 

## भूगोल 
मलकापूर हे नगर समुद्रसपाटीपासून ५८६ मीटर उंचीवर आहे.

वर्ग:कोल्हापूर जिल्ह्यातील शहरे
वर्ग:शाहूवाडी तालुक्यातील गावे
सॅक्स्टन ओव्हल

**सॅक्स्टन ओव्हल** हे न्यू झीलँडच्या नेल्सन शहरातील क्रिकेट मैदान आहे. २०१५ सालच्या क्रिकेट विश्वचषक स्पर्धेतील तीन सामने येथे खेळण्यात आले होते.

## संदर्भ आणि नोंदी 
वर्ग:नेल्सन (न्यू झीलंड)
वर्ग:न्यू झीलंडमधील क्रिकेट मैदाने
जानवे

**जानवे** किंवा **यज्ञोपवीत** तथा **ब्रह्मसूत्र** हे पुरुषाने शरीरावर परिधान करावयाचे हिंदू धर्मातील एक प्रतीक आहे. यज्ञाने पवित्र झालेले ते यज्ञोपवीत अशी व्याख्या केली जाते.
 जानवे धारण केलेला बटू]]
उपनयन संस्कारात बटूला सावित्री व्रताचे चिह्न किंवा खूण म्हणून जानवे दिले जाते. 

## वर्णन 
जानवे हे कापसाच्या तंतूंनी तयार करतात.तीन सूत्रे एकत्र करून त्याचा एक पदर तयार करतात.असे तीन पदर एकत्र करून त्याचा एक पदर तयार करतात.असे तीन पदर एकत्र करून गाठ बांधली म्हणजे जानवे तयार होते.अशा रीतीने जानव्यात एकून नऊ सूत्रे असतात.त्याची लांबी ९६ अंगुळे असावी असे सांगितले आहे.जानवे तयार करताना विशिष्ट मंत्र म्हणतात.तसेच ते तयार झाल्यावर त्याच्यावर मंत्रपूर्वक संस्कार करतात.जानव्याचे मंत्रपूर्वक अभिमंत्रण केल्यावर ते सूर्याला दाखवितात आणि मगच धारण करतात.

या प्रत्येक तंतूवर ओंकार, अग्नी, नाग, प्रजापती, पितृक, वायू, विश्वदेव, सूर्य आणि सोम अशा नऊ देवांची स्थापना केली असल्याचे सांगितले जाते. हे नऊ तंतू तीन सूत्रांमध्ये बांधलेले असतात. तेथे ब्रह्मगाठ असते. या ब्रह्मगाठीवर आणि तिन्ही सूत्रांवर चार वेदांची स्थापना केली असल्याचे समजले जाते.

## यज्ञोपवीत धारण विधी  
उपनयन समारंभात जानवे धारण केले जाते. जानवे धारण करताना खालील मंत्र म्हटला जातो-

ॐ यज्ञोपवीतं परम पवित्रं प्रजापतये सहज पुरस्तात् ।
आयुष्यमग्र्यं प्रतिमुञ्च शुभ्रं यज्ञोपवीतं बलमस्तु तेजः

या श्लोकाचा अर्थ असा आहे की हे यज्ञोपवीत अत्यंत पवित्र असून ते भगवान प्रजापतीमधून उत्पन्न झाले आहे.ते आम्हाला उज्ज्वल आयुष्य, बल आणि तेज देवो.
ब्रह्मचा-याने एक,गृहस्थाश्रमी व वानप्रस्थ यांनी दोन आणि यतीने एक यज्ञोपवीत धारण करावे असे देवलाने म्हणले आहे.

## वापरायचे नियम
याज्ञवल्क्याने जानव्याला ब्रह्मसूत्र असे म्हहटले आहे. ते डाव्या खांद्यावर आणि उजव्या हाताखाली लोंबणारे असे घालतात. ते नेहमी आणि देवकार्याच्या वेळी डाव्या खांद्यावर म्हणजे सव्य असावे आणि अन्य वेळी म्हणजे श्राद्धकर्माच अपसव्य म्हणजे उजव्या खांदयावर आणि डाव्या हाताखाली  जानव्यावाचून भोजन केल्यास प्रायश्चित्त सांगितलेले आहे.शौच व लघुशंका हे विधी करण्याच्या वेळी ते उजव्या कानावर ठेवावे. एकाने दुस-याचे जानवे घालू नये.जानवे तुटले तर ते उदकात टाकून देऊन नवे धारण करावे असे मनू सांगतो.

## अन्य माहिती
प्राचीन काळी काळविटाचे चामडे किंवा वस्त्र जानवे म्हणून वापरत असत.तसेच प्राचीन काळी स्त्रियाही यज्ञोपवीत घालीत असत कारण विवाहसमयी वधूने यज्ञोपरीतिनी असावे असे गोभील गृह्यसूत्रात (२.१.१८) म्हणले आहे.ब्राह्मणाने कापसाच्या सुताचे,क्षत्रियाने ताग्याच्या दो-याचे आणि वैश्याने बक-याच्या लोकरीच्या धाग्याचे जानवे वापरावे असे मनूने सांगितले आहे.(मनू २.४४)

## हे ही पहा
मुंज
सोळा संस्कार

## संदर्भ 
वर्ग:हिंदू धर्म
वर्ग:हिंदू धर्मातील प्रतीके
गुडलक जॉनाथन

**गुडलक जॉनाथन** ( २० नोव्हेंबर १९५७) हा आफ्रिकेतील नायजेरिया देशाचा विद्यमान राष्ट्राध्यक्ष आहे. २९ मे २००७ पासून देशाच्या उपराष्ट्राध्यक्षपदावर असलेला जॉनाथन राष्ट्राध्यक्ष उमरू मुसा यार'अद्वा ह्याच्या मृत्यूनंतर ६ मे २०१० रोजी अध्यक्षपदावर आला.

३१ मार्च २०१५ रोजी नायजेरियामध्ये झालेल्या अध्यक्षीय निवडणुकीमध्ये जॉनाथन पराभूत झाला व तो २९ मे २०१५ रोजी सत्ता सोडेल.

## हे सुद्धा पहा 
* जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
* वैयक्तिक संकेतस्थळ 

वर्ग:नायजेरियाचे राष्ट्राध्यक्ष
नताशा झ्वेरेव्हा

**नताशा झ्वेरेव्हा** (;  १६ एप्रिल १९७१) ही एक निवृत्त बेलारूशियन टेनिसपटू आहे. प्रामुख्याने दुहेरी टेनिसवर लक्ष केंद्रित करणाऱ्या झ्वेरेव्हाने आपल्या १४ वर्षांच्या कारकिर्दीदरम्यान १८ महिला दुहेरी तर २ मिश्र दुहेरी अशी एकूण २० ग्रँड स्लॅम अजिंक्यपदे पटकावली. तिने महिला दुहेरीमध्ये एकूण ८० डब्ल्यू.टी.ए. स्पर्धा जिंकल्या. ह्यांपैकी बहुतेक स्पर्धांमध्ये तिची जोडीदार अमेरिकेची जिजी फर्नांडेझ राहिली होती. एकूण महिला दुहेरी विजेतेपदांमध्ये ह्या दोघींचा मार्टिना नवरातिलोवा व पाम श्रायव्हर ह्या जोडगोळीच्या खालोखाल दुसरा क्रमांक आहे.

## बाह्य दुवे
*

वर्ग:बेलारूसच्या महिला टेनिस खेळाडू
वर्ग:महिला टेनिस खेळाडू
वर्ग:स्त्री चरित्रलेख
पिंपरी पेंढार

**पिंपरी पेंढार** हे पुणे जिल्ह्यातल्या जुन्नर तालुक्यातले एक गाव आहे. प्रवचनकार किसन महाराज चौधरी यांचे हे जन्मगाव आहे. 

सेवानिवृत्त शिक्षक किसन महाराज चौधरी यांनी पिंपरी पेंढार येथे *माऊली सेवा संस्था* या नावाचा वानप्रस्थाश्रम काढला आहे. 
पिंपरी पेंढार हे गावामध्ये शेती आणि पशुपालन हा प्रमुख व्यवसाय आहे,शेती ही अतिशय आधुनिक पद्धतीने केली जाते.प्रमुख पिके ही केळी,ऊस,टोमॅटो,कांदा,भाजीपाला,द्राक्षे ई.

वर्ग:जुन्नर तालुक्यातील गावे
किसन महाराज चौधरी

किसन पांडुरंग चौधरी (जन्म : पिंपरी पेंढार-जुन्नर तालुका,  १५ मे, १९५१) हे निगडी (पुणे) येथे राहणारे एक प्रवचनकार आहेत.  ते एम.ए.बी.एड. आणि साहित्य विशारद आहेत. पुणे महानगरपालिकेच्या विद्यानिकेतन या फक्त हुशार मुलांसाठी असलेल्या शाळेतून ३८ वर्षे नोकरी करून ते निवृत्त झाले. शाळेच्या नोकरीत असताना त्यांनी विद्यार्थ्यांच्या ४थीच्या व ७वीच्या शिष्यवृत्ती परीक्षेच्या तयारीसाठी ५००हून अधिक व्याख्याने दिली आहेत.  किसनमहाराजांची विनूची आई, श्यामची आई, स्वामी विवेकानंद आणि मूल्य शिक्षण इत्यादी विषयांवरील भाषणे विद्यार्थी आणि शिक्षक उत्साहाने ऐकत असत.

आकाशवाणी व दूरचित्रवाणीवर किसन महाराज चौधरी यांच्या अनेकदा मुलाखती झाल्या आहेत.

## प्रवचनकाराची कारकीर्द
किसन महाराज चौधरी यांना तरुण वयातच ज्ञानेश्वरीची गोडी लागली. त्यांनी ३० वर्षांत भगवद्‌गीता, ज्ञानेश्वरी, तुकारामाची गाथा आदी विषयांवर १०००हून अधिक प्रवचने दिली आहेत. किसन महाराजांनी केवळ पसायदानावर  दिलेल्या प्रवचनांची आणि भाषणांची संख्या १२००हून अधिक आहे. ज्ञानेश्वरीच्या पारायणांच्या निमित्ताने ते तिच्यातील महत्त्वाच्या ओव्यांचे रसभरित निरूपण करतात. 

## किसन महाराज चौधरी यांचे समाजकार्य
नोकरीतून सेवानिवृत्त झाल्यावर किसनमहाराजांनी त्यांचे जन्मगाव पिंपरी पेंढार (जुन्नर तालुका, पुणे जिल्हा) येथे स्वतःच्या दीड एकर जागेवर ’माऊली सेवा संस्था’ या नावाचा एक वानप्रस्थाश्रम काढला आहे. सुरुवातीला तीन लहान खोल्या आणि एक शेड यांनी सीमित असलेल्या या संस्थेची जसजशी प्रगती होत जाईल तसतसे तिथे वृद्धाश्रम, समुपदेशन केंद्र, निसर्गोपचार केंद्र, संत साहित्य अभ्यास केंद्र, वाचनालय, विरंगुळा केंद्र वगैरे काढण्याचा किसन महाराजांचा संकल्प आहे. 

## किसन महाराज चौधरी यांचे लेखन
* अनेक पुस्तकांच्या प्रस्तावना
* ओरिएंट स्कॉलर (शैक्षणिक पुस्तक)
* गुरुकिल्ली (शैक्षणिक पुस्तक)
* परफेक्ट स्कॉलर (शैक्षणिक पुस्तक)
* यश माझ्या हातात (शैक्षणिक पुस्तक)
* यशोदीप (शैक्षणिक पुस्तक)
* ’विश्वप्रार्थना पसायदान’ हे पुस्तक.  याच्या तीनहून अधिक आवृत्त्या प्रकाशित झाल्या आहेत.
* शाळेतील विद्यार्थ्यांना ४थी आणि ७वीच्या शिष्यवृत्ती परीक्षेकरिता उपयोगी पडतील अशा १५ पुस्तकांचे लिखाण 
* सकाळ पॅटर्न (शैक्षणिक पुस्तक)
* संस्कार पुस्तिका
* सीतारामलीला या चरित्र ग्रंथाचे संपादन 
* हमखास स्कॉलरशिप (शैक्षणिक पुस्तक)
* ज्ञानाई (पुस्तक)

## किसन महाराज चौधरी यांना मिळालेले सन्मान व पुरस्कार
* पुणे महापालिकेचा आदर्श शिक्षक पुरस्कार 
* पिपरी-चिंचवड महापालिकेचा आदर्श शिक्षक पुरस्कार
* रा.बा. देव पुरस्कार
* विमलाबाई परदेशी पुरस्कार
* बा.ग. जगताप पुरस्कार
* मोरया पुरस्कार
* साने गुरुजी पुरस्कार
* द्रोणाचार्य पुरस्कार
* लोकनेते यशवंतराव चव्हाण पुरस्कार
* सेवाभावी संस्थांची १५०हून अधिक पदके
* भारत सरकारकडून राष्ट्रीय पुरस्कार (५ सप्टेंबर २०००)
* ओबीसी सेवा संघ, महाराष्ट्र या बिगर राजकीय संघटनेतर्फे संत भोजलिंग काका ओबीसी जाणीव पुरस्कार (४ ऑक्टोबर २०१५)

वर्ग:कीर्तनकार
पाढे

पाढे ही गणितातील एक सारणी आहे. यात २ पासून साधारण ३० पर्यंतच्या अंकांची दुप्पट(×२) ते दसपट (×१०) केलेली असते.

## २ ते १० पाढे सारणी  
## वाचण्याची पद्धत 
पाढे वाचायची एक विशिष्ठ पद्धत आहे. उदाहरणार्थ २चा पाढा पुढील प्रमाणे वाचला जातो -

बे एके बे, बे दुणे चार, बे त्रिक सहा, बे चोक आठ, बे पंची दहा, बे सक बारा, बे साती चौदा, बे आठी सोळा, बे नव्वे अठरा, बे दाहे वीस. ही पद्धत लक्षात राहायला व वाचायला  सोपी आहे.

वर्ग:गणित
क्रिकेट विश्वचषक, २०१५ - अंतिम सामना

**२०१५ क्रिकेट विश्वचषक स्पर्धेचा अंतिम सामना** २९ मार्च, इ.स. २०१५ रोजी मेलबर्न क्रिकेट ग्राउंडवर खेळला गेला. यात ने चा सात गडी राखून पराभव केला व चषक जिंकला.
## धावफलक
**गडी बाद होण्याचा क्रम:** १-१ (मॅककुलम, ०.५ ष), २-३३ (गुप्टिल, ११.२ ष), ३-३९ (विल्यमसन, १२.२ ष), ४-१५० (टेलर, ३५.१ ष), ५-१५० (अँडरसन, ३५.३ ष), ६-१५१ (रोंची, ३६.२ षटके), ७-१६७ (व्हेट्टोरी, ४०.६ षटके), ८-१७१ (इलियॉट, ४१.५ ष), ९-१८२ (हेन्री, ४४.५ ष), १०-१८३ (साऊथी, ४४.६ ष)

**गडी बाद होण्याचा क्रम:** १-२ (फिंच, १.४ ष), २-६३ (वॉर्नर, १२.२ ष), ३-१७५ (क्लार्क, ३१.१ ष)

अंतिम सामना
अकार्बनी रसायनशास्त्र

**अकार्बनी रसायनशास्त्र** ही रसायनशास्त्रातील एक उपशाखा आहे. हिच्यात खनिज पदार्थांतील रसायने, मूलद्रव्ये आणि अजैविक संयुगे यांचा अभ्यास केला जातो. यामध्ये आवर्त सारणी मधील सर्व मूलद्रव्यांचा अभ्यास केला जातो. कार्बनी संयुगे व त्यांच्यासंबंधीच्या शास्त्रास कार्बनी रसायनशास्त्र व अजैविक रसायनांविषयीच्या शास्त्रास अकार्बनी किंवा अजैविक रसायनशास्त्र असे नाव दिले जाते.

ज्यांच्यात कार्बन हा घटक नाही अशा सर्व द्रव्यांचा विचार अकार्बनी रसायनशास्त्रात केला जातो. तथापि कार्बन असणाऱ्या काही संयुगांचा, उदा., कार्बोनेटे, सायनाइडे व कार्बन डाय-ऑक्साइडसारखी काही संयुगे यांचा समावेश अकार्बनी रसायनशास्त्रात करण्याचा प्रघात आहे.

रसायनशास्त्राचा एक विभाग. आधुनिक रसायनशास्त्राच्या अध्ययनाच्या प्रारंभीच्या काळात खनिज पदार्थांतील रसायनांसंबंधी बरेच अध्ययन झाले होते व प्रयोगशाळेत ती रसायने तयार करता येत असत परंतु प्राण्यांच्या किंवा वनस्पतींच्या जैव क्रियांनी (शरीरात होणाऱ्या क्रियांनी) तयार होणारी रसायने प्रयोगशाळेत करता येत नसत. जैव क्रियांनी तयार झालेल्या रसायनांना खनिज रसायनांचे नियम लागू पडत नाहीत अशी समजूत होती.

म्हणून रसायनशास्त्राचे जैव (सजीव-ऑर्‌गॅनिक) व अजैव (निर्जीव, खनिज इन-ऑर्‌गॅनिक) असे विभाग करण्यात आले. परंतु पुढ जैव रसायनेही प्रयोगशाळेत तयार करता येऊ लागली व अजैव (खनिज) आणि जैव रसायनांना सारखेच नियम लागू पडतात असे कळत आले. त्यामुळे सैद्धांतिक दृष्ट्या रसायनशास्त्राचे जैव व अजैव असे विभाग करता येत नाहीत. जैव रसायनशास्त्र आणि अजैव रसायनशास्त्र असे काटेकोर विभाग नसले तरी सोयीसाठी ते तसेच ठेवलेले आहेत.

जवळजवळ सर्व जैव रसायनांचा मुख्य घटक कार्बन असतो म्हणून त्यांना कार्बनी संयुगे व त्यांच्यासंबंधीच्या शास्त्रास कार्बनी रसायनशास्त्र व अजैव रसायनांविषयीच्या शास्त्रास अकार्बनी रसायनशास्त्र या संज्ञा येथे वापरल्या आहेत.

 

वर्ग:रसायनशास्त्र
वर्ग:महिला संपादनेथॉन २०२० लेख
श्रीरंगपट्टणमचा तह

**श्रीरंगपट्टणमचा तह** मैसूरचे राज्य आणि ब्रिटिश ईस्ट इंडिया कंपनी, मराठा साम्राज्य व हैदराबादचा निजाम यांच्यात मार्च १९, इ.स. १७९२ रोजी झालेला तह होता.

तिसरे इंग्रज-मैसूर युद्धात टिपू सुलतानचे मैसूरचे राज्य एकीकडे तर लॉर्ड कॉर्नवॉलिस (ईस्ट इंडिया कंपनी) आणि मराठा साम्राज्य आणि निझाम दुसरीकडे अशा फौजांनी भाग घेतला. दोन वर्षे चाललेल्या युद्धात फेब्रुवारी १७९२मध्ये टिपू सुलतानने पराभव मान्य केला व तह करण्याचे स्वीकारले. या तहातील कलमांनुसार टिपू सुलतानाने त्याचा अर्धा भूप्रदेश आणि तीन कोटी तीस लाख रुपये युद्धखंडणी (सोने व चांदीच्या रूपात) ब्रिटिशांना देण्याचे मान्य केले. या युद्धखंडणीपैकी अर्धी रक्कम त्वरित व उरलेली अर्धी रक्कम तीन हप्त्यात द्यावी असे ठरले. या तहानुसार टिपूने सर्व ब्रिटिश युद्धकैद्यांची मुक्तता केली आणि तहाच्या अटींची पूर्तता होईपर्यंत स्वतःच्या दोन अल्पवयीन मुलांना इंग्रजांकडे ओलीस ठेवले. हा तह सहा वर्षे टिकला व चौथ्या इंग्रज-मैसूर युद्धानिशी तो रद्द ठरला.

वर्ग:मराठा साम्राज्य
वर्ग:तह
वर्ग:मैसूर संस्थान
वर्ग:इ.स. १७९२
अधातू

**अधातु** (non-metals) रासायनिक वर्गीकरणात वापरला जाणारा एक शब्द आहे.  आवर्त सारणी मधील प्रत्येक मूलद्रव्य आपल्या रासायनिक व भौतिक गुणधर्मा नुसार धातु अथवा अधातु श्रेणी मध्ये वर्गीकृत करता येते. ( काही मूलद्रव्यांत दोन्हीचे गुणधर्म आढळले आहेत, त्यांस उपधातु (मेटालॉइड) या श्रेणीत स्थापीत केले जाते.)

आवर्त सारणीत १४ (XIV) ते १८ (XVIII) या समूहांत वरील उजव्या कोपऱ्यात स्थित आहेत. याशिवाय प्रथम समूहांत सर्वात वरील  हायड्रोजन हा अधातु आहे. हायड्रोजन व्यतिरिक्त ऑक्सिजन, कार्बन, नायट्रोजन, गंधक, फॉस्फरस, हैलोजन, तथा निष्क्रिय वायू अधातु मानले जातात.

साधारणतः आवर्त सारणीतील केवळ १८ मूलद्रव्य अधातु वर्गात आलेले आहेत, तर धातु वर्गात ८० हून अधिक मूलद्रव्य आलेले आहेत. तथापि, पृथ्वी गर्भ, वातावरण आणि जलावारण यांत अधातु बहुतांश आहेत. सजीव संरचने मधेही अधातु अधिकांश आहेत.

वर्ग:रसायनशास्त्र
उमा थर्मन

**उमा करूना थर्मन** (;  २९ एप्रिल १९७०) ही एक अमेरिकन सिने अभिनेत्री आहे. १९८५ सालापासून हॉलिवूडमध्ये कार्यरत असणारी थर्मन १९९४ सालच्या क्वेंटिन टारान्टिनोच्या पल्प फिक्शन ह्या चित्रपटामुळे प्रसिद्धीझोतात आली. ह्या चित्रपटामधील भूमिकेसाठी तिला ऑस्कर व गोल्डन ग्लोब पुरस्कारांसाठी नामांकन मिळाले होते. २००३-०४ सालच्या किल बिल भाग १ व किल बिल भाग २ ह्या शृंखलेमध्ये आघाडीची भूमिका करून थर्मनच्या कारकिर्दीला संजीवनी मिळाली.

## बाह्य दुवे
* 

वर्ग:अमेरिकन चित्रपट अभिनेते
वर्ग:अमेरिकन अभिनेत्री
वर्ग:स्त्री चरित्रलेख
कोलिया भोमोरा सेतू

**कोलिया भोमोरा सेतू** (आसामी: কলীয়াভোমোৰা সেতু) हा भारताच्या आसाम राज्यातील ब्रह्मपुत्रा नदीवरील एक पूल आहे. १९८७ साली वाहतूकीसाठी खुला करण्यात आलेला हा पूल तेजपूर शहराजवळ स्थित आहे. ह्या पूलाची लांबी ३,०१५ मीटर आहे. कोलिया भोमोरा सेतू ईशान्य भारतामधील प्रमुख वाहतूक दुव्यांपैकी एक असून ब्रह्मपुत्रा नदीवर बांधला गेलेला तो केवळ दुसराच पूल होता. राष्ट्रीय महामार्ग ३७ अ ह्याच पूलावरून जातो.

वर्ग:पूल
वर्ग:ब्रह्मपुत्रा नदी
वर्ग:सोणितपूर जिल्हा
वर्ग:नागांव जिल्हा
वर्ग:आसाममधील पूल
भोवत्या-छबिना

**भोवत्या** आणि **छबिना** हा कोकणातील पारंपारिक नृत्यप्रकार किंवा लोककला आहे.

## अर्थ 
भोवत्या आणि छबिना याचा अर्थ मंदिराच्या भोवताली प्रदक्षिणा घालत गोलाकार फेर धरत नाचणे होय.

## स्वरूप 
कोकणामध्ये अनेक देव-देवतांचे उत्सव साजरे होतात. तेव्हा आरती झाल्यानंतर मंदिराच्या भोवताली अभंग किंवा भजन म्हणत देवाच्या पालखीसह  प्रदक्षिणा घातली जाते. नंतर मंदिराच्या प्रांगणात फेर धरून एखाद्या पदाच्या तालावर पारंपारिक पद्धतीने नाचतात. 

## पदे 
भोवत्या-छबिन्यातील म्हटली जाणारी काही पदे-
* या रे या रे या रे या, नाव प्रभूचे गाऊ या | मंगल मूर्ती मोरया, आनंदाने नाचूया ||
* गजानन पाय वंदाया, तुझा व्यवसाय तो आया | जुने बरवे दिवस गेले, पुढे आता कठीण आहे || अहो लोका करा धंदा, सोडून द्या या फुकट गमजा ||
* मला लागलाय चटका, पंढरी अवघी भेटवा | चटका लागलाय जिभेला, पंढरी अवघी भेटावा ||
* संसार भोवरा, भोवरा, फिरत असे गरागरा |
* कोल्हापुरी अंबाबाईचे दारी, भिक्षा मागतो मागतो ब्रह्मचारी |
* पंढरी, पंढरीस जाता कोणी, माझी विनवणी, हरीच्या कानी, जाउनी कोणी, जरा कुणी सांगा | निजला असेल तरी, कराबा जागा ||
* शिवशंभो गणनाथ सरस्वती भावे, हरी भजनी रंगा यावे | पार्वती नंदना तुझे गुण गावे, हरी कीर्तनी रंगा यावे ||
* हेरंब मोरया रिद्धीसिद्धी रमणा, अखंड वरदित प्रसन्न वदना | हेरंबा गणराया, तुझ्या कृपेची छाया मजवरी, गणराजा बा गणराया ||
 

ही पद्धत प्रामुख्याने कोकणातील रत्‍नागिरी जिल्ह्यात आढळून येते.

वर्ग:महाराष्ट्रातील लोककला
वर्ग:नृत्य
ब्रह्मराक्षस

इवलेसे|उजवे|महाराष्ट्रातील ब्रह्म राक्षसाचे लाकडी शिल्प
**ब्रह्मराक्षस** ( संस्कृत : ब्रह्मराक्षसः , रोमन भाषेत :  *Brahmarākṣasaḥ*, उच्चारित [brɐʰmɐraːkʂɐsɐḥ] ) हा राक्षसांच्या वर्गातील एक आहे , जो हिंदू धर्मातील सामान्यतः दुष्ट प्राण्यांचा एक वंश आहे . ब्राह्मण वर्णाचा जो सदस्य अनीतिमान कृत्ये करतो त्याला त्याच्या मृत्यूनंतर ब्रह्मराक्षस होण्याचा शाप दिला जातो **.**

ब्रह्मराक्षस ही एक हिंदू पौराणिक संकल्पना आहे. ब्रह्मराक्षस ही दक्षिण भारतात खूप प्रचलित आहे. कर्नाटक राज्यातील प्रत्येक ठिकाणी बाहेर ब्रह्मराक्षसचे तोंडाचा भाग दिसतो.

## अस्तित्त्व 
भारतातील अनेक मंदिरांच्या दारावरती किंवा काही अंशी घराच्या मुख्य दारावर वा देवघरांमध्ये ब्रह्मराक्षसाची मूर्ती आढळून येते. ब्रह्मराक्षसाची प्रतिमा पाहून लोकांचा मनातील वाईट विचार दूर होतो, त्यामुळे घरात किवा मंदिरात येणारा माणसाच्या मनातील वाईट विचार दूर करूनच येतो, असा समज आहे.

## उल्लेख 
भारतातील पंचतंत्र, विक्रम-वेताळ इ. कथांमध्ये ब्रह्मराक्षसाचा उल्लेख येतो.

## कलेमधील उल्लेख  
दक्षिण भारतातील कैसिका नाटकात ब्रह्मराक्षसाची भूमिका आढळते.

## परदेशातील उल्लेख 
जावा, कंबोडिया, थायलंड इ. आग्नेय आशियातील देशांतील हिंदू तसेच बौद्ध मंदिरांत ब्रह्मराक्षसाची शिल्पे आढळून येतात.

## आग्नेय आशिया 
थायलंड , कंबोडिया आणि जावा सारख्या देशांमध्ये , ज्यांच्या संस्कृतींवर हिंदू धर्माचा प्रभाव होता, तेथे खांबांवर उंच मंदिरे आहेत. प्रत्येक घराच्या शेजारी निसर्ग आत्म्यांच्या पूजेसाठी ही मंदिरे उभारली जातात, त्यापैकी काही ब्रह्मराक्षस म्हणून ओळखल्या जातात. 

## लोकप्रिय संस्कृतीत 
२०१४ मध्ये, विक्रम भट्ट यांनी भारतातील पहिला *3*D प्राणी भयपट ' *क्रीचर 3D*' बनवला ज्यामध्ये प्राणी किंवा राक्षस हा ब्रह्मराक्षस आहे - भारतीय पौराणिक कथांमधील एक उत्परिवर्ती. 

जुलै २०१६ मध्ये, झी टीव्हीने ब्रह्मराक्षस नावाच्या साप्ताहिक भयपटावर आधारित टेलिव्हिजन मालिकेची घोषणा केली .

जून २०२४ मध्ये, मुंज्या (चित्रपट) मध्ये मुंज्या नावाचा चित्रपट प्रदर्शित झाला, ज्यामध्ये ब्रह्मराक्षसचा चांगला उल्लेख करण्यात आला होता.

## संदर्भ यादी 
वर्ग:राक्षसांबद्दल काल्पनिक कथा
वर्ग:राक्षस
सुंदर मी होणार

**सुंदर मी होणार** हे सुप्रसिद्ध लेखक पु. ल. देशपांडे यांनी लिहिलेले एक प्रसिद्ध नाटक असून हे नाटक महाराष्ट्रात फार गाजले होते.

वर्ग:मराठी नाटकांची यादी
वर्ग:पु.ल. देशपांडे यांचे साहित्य
कैलाश वाजपेयी

**कैलाश वाजपेयी** (११ नोव्हेंबर, इ.स. १९३६ - १ एप्रिल, इ.स. २०१५) हे एक प्रतिभावान हिंदी कवी होते.

कैलाश वाजपेयींचे मोठेपण त्यांच्या बहुभाषाकोविदत्वाने (स्पॅनिश, जर्मन, इंग्रजी) आणि भारतीय लोककथांपासून वेदोपनिषदे आणि सूफी संत परंपरा, तुकाराम इथपर्यंतच्या त्यांच्या अभ्यासाने अधिक खुलले होते.

३४ पुस्तके, २००९ सालच्या साहित्य अकादमी पुरस्कारासह अनेक साहित्य सन्मान, अशी कैलाश वाजपेयी यांची सिद्धी आहे. ते केवळ कवि- निबंधकार- साहित्यिक होते असे नव्हे, तर ज्योतिषशास्त्रावरील पाचही प्रमुख ग्रंथांच्या सखोल अभ्यासानंतर, 'लंकोदया'च्या त्रुटीमुळे फलज्योतिषाचा खटाटोप व्यर्थ ठरतो, असा निष्कर्ष त्यांनी जाहीर केला.

कैलाश वाजपेयी यांनी दिल्ली दूरदर्शनसाठी कबीर, सूरदास, जे कृष्णमूर्ति, व रामकृष्ण परमहंस यांच्या जीवनावरर लघुपट बनवले होते. वाजपेयी हे अनेक वर्षे दूरदर्शनच्या हिंदी सल्लागार समितीचे सदस्य होते. त्यांनी १९६७मध्ये झेकोस्लोवाकियाचा आणि ’सांस्कृतिक देवाणघेवाण’ कार्यक्रमाच्या निमित्ताने १९७०मध्ये फ्रान्स, रशिया, जर्मनी, स्वीडन व अन्य युरोपीय देशांचा दौरा केला होता.

## कैलाश वाजपेयी यांची पुस्तके
* तीसरा अंधेरा
* देहात से हटकर
* भविष्य घट रहा है
* युवा संन्यासी (विवेकानंदांवरील नाटक)
* शब्द संसार
* संक्रांत 
* सूफीनामा 
* हवा में हस्ताक्षर (साहित्य अकादमी पुरस्कारप्राप्त पुस्तक)

## कैलाश वाजपेयी यांना मिळालेले पुरस्कार आणि सन्मान
* साहित्य अकादमी पुरस्कार (२००९)
* एसएस मिलेनियम ॲवॉर्ड (२०००)
* व्यास सन्मान (२००२)
* ह्यूमन केर ट्रस्ट ॲवॉर्ड (२००५)
* अक्षरम्चा विश्व हिंदी साहित्य शिखर सन्मान (२००८)

वर्ग:हिंदी कवी
वर्ग:इ.स. १९३६ मधील जन्म
वर्ग:इ.स. २०१५ मधील मृत्यू
वर्ग:पुरुष चरित्रलेख
शायन मुन्शी

**शायन मुंशी** ( २९ ऑक्टोबर, १९७८) एक भारतीय मॉडेल व चित्रपट अभिनेता. 2003 चित्रपटाला Jhankaar असतात पदार्पण केले आणि अशा Bong कनेक्शन आणि कार्निवल पुरस्कार-विजेत्या चित्रपटात केले आहे अभिनेता चालू आहे . [1] Shayan कुकना Kaho , उच्च तणाव सारखे दूरदर्शन मालिका होस्ट केलेल्या , आणि काम केले आहे L'Oreal , लेवीच्या , सॅमसंग आणि Bacardi सारख्या ब्रांड आहे. तो जेसिका लाल चाचणी खून मध्ये एक साक्षीदार हो. तो एक परिणाम म्हणून खोटी साक्ष आरोपांमुळे आहे कोलकाता अटक.
## Filmography
# *Blemished Light* (2015)
# *Carnival* (2013)
# *Mere Dost Picture Abhi Baki Hai* (2012) ....Hero
# *Banshiwala* (2010)
# *Ekti Tarar Khonje* (2010) .... Abhi
# *Morning Walk* (2009) .... Ajay
# *Chaurahen* (2007) ..... Keshi Nair
# *The Bong Connection* (2006) .... Andy Sen
# *Ahista Ahista* (2006) .... Raj
# *Home Delivery: Aapko... Ghar Tak* (2005) .... Corporate man 1
# *Amar Joshi Shahid Ho Gaya* (2005)
# *My Brother... Nikhil* (2005) .... Kelly Menzes
# *Jhankaar Beats* (2003) .... Neel
दुष्पराजय

इवलेसे|कौरव सेना

**दुष्पराजय** हा महाभारतातील हस्तिनापुराचा राजा धृतराष्ट्र व राणी गांधारी यांचा पुत्र व शंभर कौरव भावंडांपैकी एक भाऊ होता. महाभारत युद्धामध्ये हा मारला गेला.

वर्ग:कौरव
वर्ग:महाभारतातील व्यक्तिरेखा
वर्ग:पुरुष चरित्रलेख
राजेश रेड्डी

**राजेश रेड्डी** (२२ जुलै, इ.स. १९५२:नागपूर, महाराष्ट्र - ) हे एक उर्दू कवी आहेत.

राजेश रेड्डी हे विविध भारती - आकाशवाणीच्या संचालकपदावरून निवृत्त झाले आहेत. त्यांनी काही नाटके लिहिली आहेत व त्यांचे दिग्दर्शनही केले आहे. त्यांचे उड़ान हे पुस्तक प्रथम देवनागरी आणि नंतर उर्दू लिपीत प्रसिद्ध झाले.

## राजेश रेड्डी यांची प्रकाशित पुस्तके
* आस्मॉं के आगे (गझलसंग्रह)
* उड़ान (गझलसंग्रह)
* एक था राजा (नाटक)
* नेता कुर्सीप्रसाद (नाटक)
* भूमिका (नाटक)
* वजूद (गझलसंग्रह)

वर्ग:उर्दू कवी
वर्ग:इ.स. १९५२ मधील जन्म
वर्ग:पुरुष चरित्रलेख
व्हियेना आंतरराष्ट्रीय विमानतळ

[250 px|इवलेसे|येथून उड्डाण करणारे [एमिरेट्सचे बोईंग ७७७ विमान]]

**व्हियेना आंतरराष्ट्रीय विमानतळ**  ()  हा ऑस्ट्रिया देशाच्या व्हियेना शहरामधील प्रमुख विमानतळ आहे. व्हियेना शहरापासून १८ किमी अंतरावर स्थित असलेला हा विमानतळ १९३८ साली लष्करी वापरासाठी बांधण्यात आला. व्हियेना आंतरराष्ट्रीय विमानतळावर ऑस्ट्रियन एरलाइन्सचा हब आहे.

## संदर्भ 
## बाह्य दुवे
* अधिकृत संकेतस्थळ

वर्ग:ऑस्ट्रियामधील विमानतळ
विमानतळ
घंगाळ

इवलेसे|उजवे|घंगाळ

**घंगाळे** हा एक पुरातन भांड्याचा प्रकार आहे. 

## स्वरूप 
घंगाळ भांडे सर्वसाधारण तांबे किंवा पितळ  व क्वचितच अल्युमिनियम या धातूंचे असते. या भांड्याचा आकार खोलगट असून त्याला उचलण्यासाठी दोन बाजूंना दोन कडी असतात.  

## वापर 
घंगाळ्याचा पूर्वीच्या काळी आंघोळीचे पाणी ठेवण्यासाठी केला जात होता. आता या भांड्याचा वापर जवळजवळ नाहीसा झाला आहे. तरीही अजूनही काहीप्रमाणात या भांड्याचा वापर खेडेगावामध्ये केला जातो. तर नागरीभागात शोभेची वस्तू म्हणून देखील याचा वापर केला जातो.
सतेले

**सतेले** हा एक पुरातन भांड्याचा प्रकार आहे.

## स्वरूप 
सतेले म्हणजे एक प्रकारचा हंडा असतो. त्याचा रंग काळा असतो.

## वापर 
सतेल्याचा वापर पाणी तापवण्यासाठी केला जातो. ग्रामीण भागात आंघोळीसाठी पाणी चुलीवर तापवले जाते. तेव्हा सतेल्याचा वापर केला जातो.

वर्ग:पाकसाधने
तांब्याभांडे

तांब्याभांडे हे एक पाणी साठवण्याचे आणि पिण्याचे साधन आहे. या तांब्याने देवाचे पूजन ही करतात. तांब्यातील पाणी पिल्याने आजार होत नाही. नवीन निघालेले तांबे स्टीलचे असतात.

## स्वरूप 
तांब्या हे सर्वसाधारण तांबे, पितळ, चांदी, स्टील, इ. धातूचे असतात. जुन्या काळात तांब्याचा तांब्या वापरण्याची पद्धत होती. यामध्ये पाणी साठवून ठेवत असत व ते पाणी भांड्याच्या किंवा फुलपात्राच्या सहायाने प्याले जात असे.

## फायदे 
तांब्याच्या तांब्यातून पाणी पिण्याला आयुर्वेदिक दृष्ट्या फार महत्त्व आहे.

## चित्रदालन 

चित्र:Tambya.jpg|तांब्याचा तांब्या
चित्र:Bhande.jpg|तांब्याचे फुलपात्र
File:तांब्या.jpg|पितळेचा तांब्या

वर्ग:खाद्यपदार्थ साधने
ऑस्ट्रियन एरलाइन्स

[250 px|[नारिता आंतरराष्ट्रीय विमानतळावर उतरणारे ऑस्ट्रियन एरलाइन्सचे बोईंग ७७७ विमान|इवलेसे]]
**ऑस्ट्रियन एरलाइन्स** (Austrian Airlines) ही ऑस्ट्रिया देशाची राष्ट्रीय विमान वाहतूक कंपनी आहे. व्हियेनाजवळील व्हियेना आंतरराष्ट्रीय विमानतळावर मुख्यालय व प्रमुख तळ असलेली ऑस्ट्रियन एरलाइन्स १९५७ साली स्थापन करण्यात आली. सप्टेंबर २००९ मध्ये ऑस्ट्रियन एरलाइन्सला जर्मनीच्या लुफ्तान्सा समूहाने विकत घेतले. ऑस्ट्रियन एरलाइन्स स्टार अलायन्सचा सदस्य आहे. सध्या ऑस्ट्रियन एरलाइन्सद्वारे देशांतर्गत ६ शहरांना तर दिल्लीच्या इंदिरा गांधी आंतरराष्ट्रीय विमानतळासह जगातील ५० देशांच्या ८२ शहरांना प्रवासी विमानसेवा पुरवण्यात येते.

## बाह्य दुवे
*

वर्ग:ऑस्ट्रियामधील विमानवाहतूक कंपन्या
वर्ग:स्टार अलायन्स
गावी

इवलेसे|उजवे|पितळी गावी

गावी हे एक भारतीय पाकसाधनातील एक प्रकारचा चिमटा आहे.

## स्वरूप 
गावी ही मुख्यतः स्टील, लोखंड किंवा पितळ या धातूची असते. 

## वापर 
गावीचा वापर सर्वसाधारणपणे गरम भांडे उचलण्यासाठी केला जातो.

वर्ग:खाद्यपदार्थ साधने
वर्ग:पाकसाधने
मोदक पात्र

इवलेसे|उजवे|तांब्याचे मोदकपात्र
मोदक पात्र हे एक भारतीय पाक साधन आहे.

## स्वरूप 
मोदक पात्र हे मुख्यतः तांब्याचे असते. याचा आकार तळाशी सपाट आणि गोलाकार असतो. त्याच्या आतील भागात एक जाळीदार, गोलाकार, चपटा पत्र्याप्रमाणे भाग असून त्याचे झाकण हे उभट असते.

## वापर 
मोदक पात्र हे उकडीचे मोदक तयार करण्यासाठी वापरले जाते. तसेच सांजणे(फणस इडली) तयार करण्यासाठी व कोणताही पदार्थ उकडण्यासाठी वापरले जाते.

वर्ग:पाकसाधने
स्टॉकहोम आर्लांडा विमानतळ

[250 px|इवलेसे|येथे थांबलेले [थाई एरवेजचे बोइंग ७४७ विमान]]

**स्टॉकहोम आर्लांडा विमानतळ** ()  हा स्वीडन देशाच्या स्टॉकहोम शहरामधील प्रमुख विमानतळ आहे. स्टॉकहोम शहराच्या ३७ किमी उत्तरेस स्थित असलेला हा विमानतळ प्रवाशांच्या संख्येनुसार उत्तर युरोपामधील तिसऱ्या क्रमांकाच्या वर्दळीचा विमानतळ आहे. १ एप्रिल १९६२ मध्ये खुला करण्यात आलेल्या स्टॉकहोम आर्लांडा विमानतळावर स्कँडिनेव्हियन एरलाइन्सचा हब स्थित आहे.

## संदर्भ
## बाह्य दुवे
* अधिकृत संकेतस्थळ

वर्ग:स्वीडनमधील विमानतळ
विमानतळ
खलबत्ता

इवलेसे|उजवे|खलबत्ता
**खलबत्ता** हे एक पुरातन भारतीय पाकसाधन आहे. यासारखी साधने इतर संस्कृतींमध्येही सापडतात. 

## स्वरूप 
हे एक पूर्वीपासून वापरले जाणारे साधन आहे. खलबत्ता हा साधारण दगडी, तर अनेकदा धातुचाही असतो. यात एक दगडाचे उभट आकाराचे भांडे असते. आणि एक दगडी दंडगोलाकार काठी असते.

सरण बारीक करण्यासाठी तुम्ब्याचा वापर केला जातो. एखादे मिश्रण तयार करण्यासाठी याचा वापर होतो खलबत्ता हा पदार्थ बारीक कुटण्यासाठी वापरला जात होता. प्राचीन काळी औषधी-वनस्पती वाटण्यासाठी वापर होत असे. अजूनही गावामध्ये खलबत्ता वापरला जातो.

वर्ग:पाककला
गानयोगी पं.द.वि.पलुस्कर (पुस्तक)

गायक पंडित दत्तात्रेय विष्णू पलुसकर यांच्या जीवनावर अंजली कीर्तने यांनी 'गानयोगी' हा एक शोधग्रंथ लिहिला आहे. 

या ग्रंथाची विभागणी दोन भागांत केलेली आहे. 'संगीताचं सुवर्णयुग' या पूर्वार्धात कीर्तने यांनी १८५० ते १९५० या शंभर वर्षांतील सांगीतिक इतिहासाचा, महाराष्ट्रात झालेल्या उत्तरी संगीत घराण्यांच्या स्थलांतराचा अभ्यासपूर्ण मागोवा घेतला आहे. त्या स्थलांतरांची वैशिष्ट्येेे, त्या काळातील संगीत क्षेत्रातील वातावरण, गुरुकुल परंपरेची खासीयत, रहिमतखान, बाळकृष्णबुवा इचलकरंजीकर, भास्करबुवा बखले, रामकृष्णबुवा वझे, अल्लादिया खान, अब्दुल करीम खॉं यांसारख्या थोर गायकांचे योगदान, या सर्व पैलूंचा बहुमुखी विचार या ग्रंथात केला असल्याने संगीताच्या विद्यार्थ्यांना, अभ्यासकांना हा ग्रंथ फार उपयुक्त आहे. 

या ग्रंथावर ५ वर्षे काम करताना अंजली कीर्तने यांनी पलुस्करांच्या १२ वर्षांच्या खाजगी रोजनिशांचे परिशीलन केले. इतकेच नव्हे तर त्यांनी संगीतविषयक इतिहासग्रंथ, चरित्त्रे, आत्मचरित्रे, स्मरणिका, मासिके यांचा झपाटल्यासारखा अभ्यास केला. शिवाय पुणे, नाशिक, कुरुंदवाड यांसारख्या महाराष्ट्रातील गावांप्रमाणेच, कलकत्ता, लखनौ, बनारस, पतियाळा, जालंधर, अमृतसर अशा भारतभरच्या शहरांचा दौरा केला. याचे कारण द.वि. पलुसकर हे देशभर लोकप्रिय गायक होते. जालंधरला ज्या ठिकाणी बापूराव वयाच्या चौदाव्या वर्षी गायले ते स्थळ लेखिकेने शोधले. बनारसचे राधारमण व दादासाहेब तिळवणकर, मोगलसराईचे गंगाधर भागवत, कलकत्त्याचे लालाबाबू खन्ना आणि जमनाप्रसाद गोएंका यांसारख्या बापूरावांच्या जीवनातील शंभरेक व्यक्तींना वा त्यांच्या वारसांनाही अत्यंत चिकाटीने लेखिकेने शोधून काढले. त्यांच्याकडून दुर्मीळ दस्तावेज प्राप्त करून घेतले. 

सखोल व चौफेर संशोधन आणि गाढा अभ्यास हे या ग्रंथाचे वैशिष्ट्य आहे. 

वर्ग:मराठी साहित्य यादी
ब्रसेल्स एरलाइन्स

[250 px|[मॉस्कोच्या दोमोदेदोवो आंतरराष्ट्रीय विमानतळावरील ब्रसेल्स एरलाइन्सचे एअरबस ए३१९ विमान|इवलेसे]]
**ब्रसेल्स एरलाइन्स** (Brussels Airlines) ही बेल्जियम देशाची राष्ट्रीय विमान वाहतूक कंपनी आहे. ब्रसेल्सजवळील ब्रसेल्स विमानतळावर मुख्यालय व प्रमुख तळ असलेली ब्रसेल्स एरलाइन्स २००६ साली स्थापन करण्यात आली. १९२३ साली स्थापन झालेल्या व २००१ साली दिवाळखोरीमध्ये निघालेल्या सबीना एरलाइन्सची पुनर्रचना करून २००२ साली *एस.एन. ब्रसेल्स एरलाइन्स* नावाची कंपनी निर्माण करण्यात आली. २००६ साली *एस.एन. ब्रसेल्स एरलाइन्स* व *व्हर्जिन एक्सप्रेस* ह्या दोन कंपन्यांचे एकत्रीकरण करून आजची ब्रसेल्स एरलाइन्स कंपनी बनवली गेली. २००८ साली जर्मनीच्या लुफ्तान्सा समूहाने ब्रसेल्स एरलाइन्सची ४५ टक्के भागीदारी घेतली.

ब्रसेल्स एरलाइन्स २००९ पासून स्टार अलायन्सचा सदस्य आहे. सध्या ब्रसेल्स एरलाइन्सद्वारे जगातील ७५ शहरांना प्रवासी विमानसेवा पुरवण्यात येते. 

## बाह्य दुवे
*

वर्ग:बेल्जियममधील विमानवाहतूक कंपन्या
वर्ग:स्टार अलायन्स
रशिया–जपान युद्ध

**रशिया–जपान युद्ध** विसाव्या शतकाच्या सुरुवातीस रशिया व जपान ह्या राष्ट्रांदरम्यान लढले गेले. प्रामुख्याने पूर्व आशियामध्ये लढल्या गेलेल्या ह्या युद्धासाठी ह्या दोन्ही देशांची साम्राज्यवादी धोरणे कारणीभूत होती. ह्या युद्धादरम्यान झालेल्या अनेक लढायांमध्ये जपानने रशियाचा निर्णायक पराभव केला व जागतिक स्तरावर आपले नाव प्रस्थापित केले. एका आशियाई देशाने युरोपीय देशावर विजय मिळवण्याची ही पहिलीच वेळ होती.

रशियन साम्राज्याला त्याच्या आरमारासाठी व जलवाहतूकीसाठी प्रशांत महासागरावर बारमाही उबदार पाणी असलेले बंदर हवे होते. व्लादिवोस्तॉक हे रशियन बंदर हिवाळ्यात समुद्राचे पाणी गोठल्यामुळे वापरता येत नसे. १८९५ सालच्या पहिल्या चीन–जपान युद्धामध्ये निर्णायक विजय मिळवल्यानंतर जपानी साम्राज्याने चीनच्या लायोडाँग द्वीपकल्पावर कब्जा मिळवला होता तसेच कोरियामधील चोसून राजतंत्राला उलथवून लावून कोरियादेखील गिळंकृत केला होता. परंतु १८९७ साली जपानला युरोपीय महासत्तांच्या दडपणाखाली लायोडाँग द्वीपकल्प सोडणे भाग पडले. रशियाने त्वरित ह्या भूभागावर ताबा मिळवून येथील पिवळ्या समुद्रावरील बंदरामध्ये आपले आरमार पाठवले. १९०३ सालापर्यंत रशियन लष्कराने मांचुरियाचा मोठा भूभाग आपल्या अधिपत्याखाली आणला होता व कोरियाच्या उत्तर भागात मोठ्या संख्येने सैन्य ठेवले होते. जपानने रशियाच्या वाढत्या आगळीकीला घाबरून रशियासोबत वाटाघाटी सुरू केल्या. परंतु ह्या वाटाघाटींना यश न आल्यामुळे जपानी सम्राट मैजीने ८ फेब्रुवारी १९०४ रोजी रशियासोबत युद्धाची घोषणा केली. जपानी सैन्यक्षमता रशियाच्या तुलनेत कमी असली तरीही जपानी युद्धनीती व डावपेचांपुढे रशियाला अनेक लढायांमध्ये पराभव पत्कारावा लागला. जपानने साखालिन बेटासह अनेक रशियन भूभागवर कब्जा मिळवला. अखेर अमेरिकेचे राष्ट्राध्यक्ष थियोडोर रूझवेल्ट ह्यांच्या मध्यस्थीखाली मेनच्या पोर्टस्मथ येथे ५ सप्टेंबर १९०५ रोजी रशिया व जपानदरम्यान तह झाला व हे युद्ध संपुष्टात आले. ह्या मध्यस्थीसाठी रूझवेल्टला नोबेल शांतता पारितोषिक मिळाले.

## बाह्य दुवे
* युद्ध संशोधन

## संदर्भ
वर्ग:रशियाचा इतिहास
वर्ग:जपानचा इतिहास
वर्ग:युद्धे
वर्ग:रशिया सहभागी असलेली युद्धे
पहिले चीन-जपान युद्ध

**पहिले चीन–जपान युद्ध** प्रामुख्याने कोरियाच्या अधिपत्यावरून चीन व जपान ह्या राष्ट्रांदरम्यान १८९४-९५ साली लढले गेले. सहा महिने चाललेल्या ह्या युद्धात जपानने सातत्याने विजय मिळवले व अखेर फेब्रुवारी १८९५ मध्ये चीनने सपशेल शरणागती पत्कारली. ह्या पराभवामुळे चीनमधील छिंग राजवंशाची जगभर नाचक्की झाली व त्याचवेळी पूर्व आशियामधील प्रादेशिक वरचष्मा प्रथमच चीनकडून जपानकडे आला.

१८६८ सालच्या जपानमधील मैजी पुनर्स्थापनेनंतर जपानची झपाट्याने प्रगती व आधुनिकीकरण होत होते. अनेक शतकांचे एकाकी राहण्याचे धोरण बदलून जपानने जागतिक घडामोडींमध्ये लक्ष घालण्यास सुरुवात केली व त्याचसोबत साम्राज्यवादाचा देखील अंगिकार केला. तुलनेत शेजारील कोरिया देश मागासलेलाच राहिला होता. जपानला कोरियावर दुसऱ्या महासत्तेचे नियंत्रण नको होते व कोरियामधील नैसर्गिक संपत्तीवर व कृषी उत्पन्नावर जपानचा डोळा होता. पारंपारिक काळापासून कोरियामधील चोसून राजवंशावर चीनचा अंमल होता. १८८० च्या दशकामधील कोरियात घडलेल्या अनेक घटनांमुळे चीन व जपानमध्ये तणाव कायम राहिला. 

जून १८९४ मध्ये सोलमधील एक बंडखोरी मोडून काढण्यासाठी कोरियन सरकारने चीनची मदत मागितली. चीनने ४,८०० सैनिक कोरियामध्ये धाडल्यामुळे खवळलेल्या जपानने ८,००० बळ असलेली एक सैन्य तुकडी सोलमध्ये धाडली व कोरियन राजाची सत्ता उलथवून लावून जपानी कळसुत्री असलेले सरकार स्थापन केले. नव्या सरकारने कोरिया-चीन दरम्यानचे सर्व करार रद्द केले व जपानला चीनी सैन्याला कोरियामधून हाकलून लावण्याची परवानगी दिली. अखेर २५ जुलै १८९४ रोजी युद्धास सुरुवात झाली. सरस व आधुनिक जपानी पायदळ व आरमारापुढे अविकसित छिंग सेनेचा टिकाव लागला नाही. १७ एप्रिल १८९५ रोजी चीन व जपानदरम्यान तह झाला ज्यामध्ये चीनने कोरियाला संपूर्ण स्वातंत्र्य मंजूर केले व आपला बराचसा भूभाग जपानच्या स्वाधीन केला.

ह्या युद्धानंतर १० वर्षांनी मांचुरिया व लायोडॉंग द्वीपकल्पाच्या अधिपत्यावरून रशिया–जपान युद्ध घडले.

## बाह्य दुवे
* युद्ध वर्णन

## संदर्भ
वर्ग:चीनचा इतिहास
वर्ग:जपानचा इतिहास
वर्ग:युद्धे
२०१५ इंडियन प्रीमियर लीग

**२०१५ इंडियन प्रीमियर लीग** किंवा **आयपीएल ८** किंवा **आयपीएल २०१५** हा स्पर्धेचा आठवा हंगाम आहे. कोलकाता नाईट रायडर्स हे गतविजेते आहेत. यंदाची स्पर्धा ८ एप्रिल २०१५ रोजी सुरू झाली. स्पर्धेत एकून ६० टी२० सामने खेळविण्यात येतील. १२ एप्रिल ते २५ एप्रिल दरम्यान महापालिका निवडणूकांमुळे कोलकात्यात एकही सामना खेळविला गेला नाही. अंतिम सामना २४ मे रोजी कोलकात्यात इडन गार्डन येथे खेळविला गेला. अंतिम सामन्यात मुंबई इंडियन्स संघाने चेन्नई सुपर किंग्स संघाला ४१ धावांनी पराभूत करून दुसऱ्यांदा स्पर्धा जिंकली.

## खेळाडूंचा लिलाव
इंडियन प्रीमियर लीगच्या यंदाच्या मोसमात खेळाडूंच्या लिलावात युवराजसिंहला सगळ्यात जास्त म्हणजे १६ कोटी रुपयांची बोली लावण्यात आली.

## मैदाने
## गुणतक्ता
* ४ संघ प्ले ऑफसाठी पात्र
*  क्वालिफायर सामन्यासाठी पात्र
*  बाद सामन्यासाठी पात्र

## स्पर्धा प्रगती
## निकाल
### साखळी सामने
### प्ले ऑफ सामने
## सामने
### साखळी सामने
----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### प्ले ऑफ सामने
----

----

### अंतिम सामना
## आकडेवारी
### फलंदाजी
* **संदर्भ** Cricinfo

### गोलंदाजी
* **संदर्भ:** Cricinfo

## संदर्भ आणि नोंदी
वर्ग:भारतीय प्रीमियर लीग
वर्ग:इ.स. २०१५ मधील खेळ
वर्ग:२०१५ इंडियन प्रीमियर लीग
वर्ग:लाल दुवे असणारे लेख
वर्ग:संदर्भांचे इंग्रजी-मराठी भाषांतर हवे
सार्वजनिक दृश्यमान (विधी आणि न्यायव्यवहार)

सार्वजनिक, सार्वजनिक उपलब्ध, सार्वजनिक अधिक्षेत्र इत्यादी संकल्पनांची 'सार्वजनिक दृश्यमान' या सोबत गल्लत होताना दिसते, कायद्याच्या चष्म्यातून पाहताना यातील प्रत्येक गोष्ट वेगवेगळी आहे. कायद्यांच्या दृष्टीकोणातून सार्वजनिकरित्या दृष्टीस पडलेली अथवा दृष्टीस पडणारी प्रत्येक गोष्ट  सार्वजनिक असेल, सार्वजनिकरीत्या उपलब्ध असेल,  सार्वजनिक अधिक्षेत्रात असेल असे नाही. 

सार्वजनिक म्हणजे सर्वांना माहित झालेले अथवा असलेले, सर्वांच्या मालकीचे, सर्वांना वापरता येण्या जोगे अथवा सरकारी मालकीचे म्हणून सार्वजनिक मालकीचे या पैकी कोणताही एक अर्थ असू शकतो.

'सार्वजनिक दृश्यमान' असलेली गोष्ट सार्वजनिक नसून 'खासगी' असू शकते, खासगी गोष्टीना 'सार्वजनिक दृश्यमानता' असली तरी त्यास सार्वजनिक उपलब्धता म्हणजे वापरण्याचा अधिकार नसेल अथवा मर्यादीत असू शकेल. किंवा सार्वजनिक, सार्वजनिक उपलब्ध, सार्वजनिक अधिक्षेत्र या पैकी एक किंवा अधिक  मधीलही अशू शकेल.

सार्वजनिक उपलब्ध मध्ये सर्वसाधारणत: एखादी गोष्ट सार्वजनिक मालकीची असो अथवा नसो, सर्वसाधारणपणे ठराविक अटींवर जसे कि मुल्य देऊन अथवा मोफत, कायद्यांच्या अधीन राहून त्या अटींमध्ये बसणाऱ्या कुणासही 'सार्वजनिकरीत्या उपलब्ध'  गोष्ट वापरता यावयास हवी. परंतु  'सार्वजनिकरीत्या उपलब्ध' या संकल्पनेची 'सार्वजनिक दृश्यमान' संकल्पनेशी गल्लत केली जाताना दिसते कि ज्यामुळे वापरास अनुमती नसलेल्या गोष्टीचा (अनधिकृत) वापर होताना दिसून येऊ शकतो. सार्वजनिक अधिक्षेत्र या शब्दातील सार्वजनिक शब्दात सरकारी मालकी हा अर्थ नसेल तर अशी गोष्ट (कायद्यांच्या अधीन राहून) सर्वांना वापरण्यास मुक्तपणे उपलब्ध असते. म्हणजेच  'सार्वजनिक उपलब्ध' मध्ये तीन प्रकार असू शकतात, पहिला  सार्वजनिक अधिक्षेत्रातील मुक्तपणे वापरास अनुमती असलेला, दुसरा विशिष्ट अटींवर सार्वजनिक वापरास अनुमती असलेला, तिसरा अनधिकृत म्हणजे 'सार्वजनिक दृश्यमान' या संकल्पनेशी गल्लत झाल्यामुळे वापरास अनुमती नसतानाही वापरला जात असणारा.

उपरोक्त विश्लेषण विविध कायद्यांच्या दृष्टीने विचारात घेता येऊ शकते जसे की कॉपीराईट कायदा. 

## विविध कायद्यांतर्गत संबंधीत कलमे 
* 
* 
* 
### न्यायालयीन निकालांचे दाखला अभ्यास 
*उत्तरदायकत्वास नकार लागू

## टीपा
### तळटीपा  
## संदर्भ 
वर्ग:विधितत्त्वमीमांसा
मोबाईल पेमेंट

**मोबाईल पेमेंट** ही भ्रमणध्वनी वापरून पैसे चुकते करण्याची पद्धती आहे. यात नगदी चलन, चेक, क्रेडीट कार्ड इत्यादींच्या एवजी पैसे चुकते करण्यासाठी सामान्य मोबाईल फोनचा उपयोग केला जातो. विदेशात ॲपल कंपनी ॲपल पेमेण्टस सुविधा पुरवते. भारतात इ.स. ...... पासून ही सोय उपलब्ध आहे आणि ही सुविधा अगदी साध्यातसाध्या फोनवरही वापरता येते. भारतात National payments corporation of India या सुविधेचे नियमन करते. National payments corporation of India ने अनेक संबधीत products विकसीत केले आहेत. त्यातील २ म्हणजे *९९# आणि IMPS हे प्रमुख प्रॉडक्टस आहेत. नोटा बंदी नंतर मोबाईल पेमेंट मध्ये खूप वाढ झाली आहे.

## IMPS
*९९# हा युनिवर्सल (मराठी?) बँकिंग क्रमांक आहे, तर IMPS (immediate mobile payment service ) ही नावाप्रमाणे मोबाईल वरून पेमेंट करायची सोय आहे.

IMPS मध्ये उपयोग/वापर कर्त्यास फोन बँकेकडे नोंदणी करावा लागतो आणि बँकेकडून MMID घ्यावा लागतो. MMID म्हणजे Mobile Money ID . प्रत्येक खात्याला एक MMID असतो. एक मोबाईल अनेक खात्यांना संलग्न असू शकतो. त्याच बरोबर बँक आपल्याला एक MPIN (Mobile पिन ) देते, हा उपयोगकर्त्याचा मोबईल पासवर्ड असतो. ही तयारी एकदाच करावी लागते. एकदा हे झाले की उपयोगकर्ता भारतात कुठेही असला तरी फक्त मोबाईलचा वापर करून अनेक कामे करू शकतो, जसे बिल भरणे , कोणत्याही गोष्टीसाठी पेमेंट करणे इत्यादी इत्यादी समोरच्याकडे MMID नसला तरी चालते, पैसे चुकते करणारा सरळ त्याच्या बँक खात्यात भरणा करू शकतो. पेमेंट झाल्यावर पैसे चुकते करणाऱ्यास आणि समोरच्याला लगेच पेमेंट confirmationचा SMS येतो.

उपयोग/वापर कर्त्याकडे MPIN असला तरी उपयोग/वापर कर्त्या प्रत्येक transaction (मराठी ?) साठी SMS पाठवुन किंवा *९९# ही सुविधा वापरून one time password (OTP) घ्यावा लागतो . यात उपयोग/वापर कर्त्याची सेन्सेटिव्ह माहिती कुठेही वापरली जात नसल्याने हा प्रकार अंशतः सुरक्षित असू शकतो. या पद्धतीने उपयोग/वापर कर्ता क्रेडीट /डेबिट कार्ड न वापरताही  websites वरून खरेदी करू शकतो. वापरकर्ता घरी बसून आयएमपीएसद्वारे सहजपणे आरटीजीएस, एनईएफटी आणि निधी हस्तांतरित करू शकतो.

वर्ग:अर्थशास्त्र
रंगनाथानंद

इवलेसे|रंगनाथानंद
**रंगनाथानंद** तथा **शंकरन कुट्टी** (१५ डिसेंबर, १९०८ - २५ एप्रिल, २००५) हे हिंदू संन्यासी होते. हे रामकृष्ण संघ आणि मिशनचे १३ वे अध्यक्ष होते.

त्यांचा जन्म त्र्र्र्रिक्कूर या त्रिचूर, केरळ जवळील खेड्यामधे झाला.

वर्ग:रामकृष्ण मिशनचे अध्यक्ष
वर्ग:इ.स. १९०८ मधील जन्म
वर्ग:इ.स. २००५ मधील मृत्यू
वर्ग:पुरुष चरित्रलेख
स्विस आंतरराष्ट्रीय एर लाइन्स

[300 px|[सॅन फ्रान्सिस्को आंतरराष्ट्रीय विमानतळावरून उड्डाण करण्याच्या तयारीत असलेले स्विस इंटरनॅशनल एरलाइन्सचे एरबस ए३४० विमान|इवलेसे]]
**स्विस इंटरनॅशनल एरलाइन्स** (Swiss International Air Lines) ही स्वित्झर्लंड देशाची राष्ट्रीय विमान वाहतूक कंपनी आहे. झ्युरिकजवळील झ्युरिक विमानतळावर प्रमुख तळ असलेली स्विस इंटरनॅशनल एरलाइन्स २००६ पासून स्टार अलायन्सचा सदस्य आहे. १९३१ साली स्थापन झालेल्या व २००२ साली दिवाळखोरीमध्ये निघालेल्या *स्विसएर*ची पुनर्रचना करून २००२ साली आजची स्विस इंटरनॅशनल एरलाइन्स कंपनी बनवली गेली. २००७ साली जर्मनीच्या लुफ्तान्सा समूहाने स्विस इंटरनॅशनल एरलाइन्सला विकत घेतले.

सध्या स्विस इंटरनॅशनल एरलाइन्सद्वारे जगातील १०४ शहरांना प्रवासी विमानसेवा पुरवण्यात येते. 

## गंतव्यस्थाने
## संदर्भ आणि नोंदी 
## बाह्य दुवे
*

वर्ग:स्वित्झर्लंडमधील विमानवाहतूक कंपन्या
वर्ग:स्टार अलायन्स
लुगानो

**लुगानो** () हे स्वित्झर्लंड देशाच्या तिचिनो प्रदेशामधील सर्वात मोठे व स्वित्झर्लंडमधील नवव्या क्रमांकाचे मोठे शहर आहे. लुगानो शहर स्वित्झर्लंडच्या दक्षिणेकडील इटालियन-भाषिक भागात लुगानो सरोवराच्या काठावर व आल्प्स पर्वतरांगेच्या खोऱ्यात वसले आहे. येथून इटली देशाची सीमा केवळ ५ किमी अंतरावर आहे. येथील बारमाही आल्हाददायक हवामानासाठी प्रसिद्ध असलेले लुगानो स्वित्झर्लंडमधील एक आघाडीचे पर्यटनकेंद्र आहे.

## बाह्य दुवे
*अधिकृत संकेतस्थळ
*लुगानो पर्यटन
*

वर्ग:स्वित्झर्लंडमधील शहरे
झाग्रेब विमानतळ

[250 px|इवलेसे|येथे थांबलेले [एर इंडियाचे बोइंग ७४७ विमान]]
**झाग्रेब विमानतळ**  ()  हा क्रोएशिया देशाच्या झाग्रेब शहरामधील प्रमुख विमानतळ आहे. क्रोएशियन वायूसेनेचा प्रमुख तळ देखील येथेच आहे. झाग्रेब विमानतळावर क्रोएशिया एरलाइन्सचा हब आहे.

## विमानकंपन्या आणि गंतव्यस्थाने
## संदर्भ आणि नोंदी 
## बाह्य दुवे
* अधिकृत संकेतस्थळ

वर्ग:क्रोएशियामधील विमानतळ
विमानतळ
कैरो आंतरराष्ट्रीय विमानतळ

[250 px|इवलेसे|येथे थांबलेले [इजिप्तएअरचे एअरबस ए३२० विमान]]

**कैरो आंतरराष्ट्रीय विमानतळ**  ()  हा इजिप्त देशाच्या कैरो शहरामधील प्रमुख विमानतळ आहे. कैरो शहरापासून १५ किमी अंतरावर स्थित असलेला हा विमानतळ इजिप्तएअर ह्या इजिप्तच्या राष्ट्रीय विमान वाहतूक कंपनीचा व इतर अनेक लहान कंपन्यांचा हब आहे. हा विमानतळ दुसऱ्या महायुद्धकाळामध्ये अमेरिकन लष्कराने बांधला.

## बाह्य दुवे
*अधिकृत संकेतस्थळ 

वर्ग:इजिप्तमधील विमानतळ
विमानतळ
स्लोव्हेनियाचा ध्वज

**स्लोव्हेनिया** देशाचा ध्वज पांढऱ्या, निळ्या व लाल रंगाच्या तीन आडव्या पट्ट्यांनी बनला असून त्याच्या डाव्या बाजूला स्लोव्हेनियाचे राष्ट्रीय चिन्ह आहे.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
ॲथेन्स आंतरराष्ट्रीय विमानतळ

[250 px|इवलेसे|येथे थांबलेले [डेल्टा एरलाइन्सचे एअरबस ए३३० विमान]]

**ॲथेन्स आंतरराष्ट्रीय विमानतळ** (ग्रीक: Διεθνής Αερολιμένας Αθηνών "Ελευθέριος Βενιζέλος")  हा ग्रीस देशाच्या ॲथेन्स शहरामधील प्रमुख विमानतळ आहे. मार्च २०११ मध्ये खुला करण्यात आलेला व ॲथेन्स शहरापासून २० किमी अंतरावर स्थित असलेला हा विमानतळ एजियन एरलाइन्स ह्या ग्रीसच्या राष्ट्रीय विमान वाहतूक कंपनीचा व इतर काही लहान कंपन्यांचा हब आहे. २०१४ साली अथेन्स विमानतळ युरोपातील ३१व्या क्रमांकाच्या वर्दळीचा विमानतळ होता.

## संदर्भ
## बाह्य दुवे
*अधिकृत संकेतस्थळ

वर्ग:ग्रीसमधील विमानतळ
विमानतळ
वर्ग:युरोपातील देशांच्या राजधानीची शहरे
वर्ग:उन्हाळी ऑलिंपिक यजमान शहरे
सामी भाषासमूह

300 px|इवलेसे|सामी भाषांचे वर्गीकरण व नकाशा
**सामी भाषासमूह** हा आफ्रो-आशियन भाषासमूहाचा एक वर्ग असून ह्यामध्ये पश्चिम आशिया, उत्तर आफ्रिका, आफ्रिकेचे शिंग व माल्टा ह्या भूभागांमध्ये वापरल्या जाणाऱ्या भाषांची गणना होते. सध्या अरबी (३० कोटी), अम्हारिक (२.२ कोटी), तिग्रिन्या (७० लाख) व हिब्रू (५० लाख) ह्या चार जगतील सर्वाधिक भाषिक असलेल्या सामी भाषा आहेत.

## प्रमुख सामी भाषा
### पूर्व सामी
*अक्काडियन (लुप्त)
### पश्चिम व मध्य सामी
*हिब्रू
*फोनिशियन (लुप्त)
*ॲरेमाईक (लुप्त)
*अरबी
*माल्टी
### दक्षिण सामी
*तिग्रिन्या
*अम्हारिक
*गी'ज


वर्ग:आफ्रो-आशियन भाषासमूह
झ्युरिक विमानतळ

[250 px|इवलेसे|येथील [एरोफ्लोतचे बोईंग ७६७ विमान]]
**झ्युरिक विमानतळ**  ()  हा स्वित्झर्लंड देशाच्या झ्युरिक शहरामधील प्रमुख विमानतळ आहे. झ्युरिक शहराच्या १३ किमी उत्तरेस स्थित असलेला हा विमानतळ प्रवाशांच्या संख्येनुसार स्वित्झर्लंडमधील सर्वात वर्दळीचा विमानतळ आहे. स्विस इंटरनॅशनल एरलाइन्स आणि एडेलवाइस एर या देशातील प्रमुख विमान वाहतूक कंपन्यांची ठाणी येथे आहेत.

## विमानकंपन्या आणि गंतव्यस्थाने 
### प्रवासी 
झ्युरिक विमानतळावरून खालील विमानकंपन्या वेळापत्रकानुसार तसेच भाड्याच्या विमानांनी प्रवाशांची ने-आण करतात:

### मालवाहतूक 
## संदर्भ आणि नोंदी 
## बाह्य दुवे
* अधिकृत संकेतस्थळ

वर्ग:स्वित्झर्लंडमधील विमानतळ
विमानतळ
गूर्ड

**गूर्ड** हे  लॅटिन अमेरिकेतील हैती या देशाचे अधिकृत चलन आहे.

वर्ग:चलने
वर्ग:हैती
कॉफी आणि बरंच काही

**कॉफी आणि बरंच काही ** हा २०१५ साली प्रदर्शित झालेला एक मराठी चित्रपट आहे.

## प्रमुख कलाकार 
* प्रार्थना बेहेरे
* नेहा महाजन
* भूषण प्रधान 
* सुयश टिळक
* वैभव तत्ववादी
शहीद वीर नारायण सिंह आंतरराष्ट्रीय क्रिकेट स्टेडियम

**रायपूर आंतरराष्ट्रीय क्रिकेट मैदान** तथा **शहीद वीर नारायण सिंग आंतरराष्ट्रीय क्रिकेट मैदान** हे भारताच्या छत्तीसगढ राज्यातील रायपूर शहरात असलेले क्रिकेटचे मैदान आहे. २००८ मध्ये बांधलेल्या या मैदानाची क्षमता ६५,००० प्रेक्षकांची आहे.

वर्ग:भारतातील क्रिकेट मैदाने
क्रिकेट मैदान
ख्मेर राजवंश

**ख्मेर राजवंश** हा आग्नेय आशियातील ख्मेर साम्राज्यावर इ.स.च्या नवव्या ते पंधराव्या शतकांत राज्य करणारा राजवंश होता. मुख्यत्वे हिंदू धर्मीय असलेल्या या राजांनी नंतर बौद्ध धर्म अंगिकारला.

साधारण कंबोडिया, थायलंड व आसपासच्या प्रदेशात सत्ता असलेले हे राजे स्वतःस *देवराजे* म्हणवून घेत.

## राजे
## हे सुद्धा पहा
* चेन्ला राजवंश
* कंबोडियाचे राज्यकर्ते

राजवंश
जयवर्मन ०२
शोना भाषा

**शोना** ही झिम्बाब्वेमधील शोना लोकांची भाषा व देशाच्या १६ अधिकृत भाषांपैकी एक आहे. झिम्बाब्वेमध्ये इंग्लिश व न्देबेलेसोबत शोना ही तीन प्रमुख भाषांपैकी एक आहे.

## हे सुद्धा पहा 
* जगातील भाषांची यादी

वर्ग:नायजर-काँगो भाषासमूह
वर्ग:झिम्बाब्वे
वर्ग:भाषा
वर्ग:लाल दुवे असणारे लेख